[{"text_idx": "#000000", "text": "10 vortoj multe atentataj de c\u0302inaj retumantoj"}, {"text_idx": "#000001", "text": "En la 8-a de februaro la retejo de la j\u0302urnalo Renmin Ribao komencis enketadon pri temoj plej atentataj de retumantoj dum la c\u0302i-jaraj du sesioj, t.e. sesio de Tutlanda Popola Kongreso kaj sesio de Tutlanda Komitato de C\u0302ina Popola Politika Interkonsilig\u0302a Konferenco. G\u0302is la 15-a horo de la 27-a de februaro la enketon respondis 4 212 368 homoj. Lau\u0306 la enketado, la plej atentataj temoj estas batalo kontrau\u0306 koruptado, socia asekuro, eduka reformo, medicina reformo, forigo de malric\u0302eco, sistemo pri log\u0302ado, reformo kaj pordmalfermo, mediprotektado, prosperigo de la kamparo, lau\u0306leg\u0302a regado de s\u0302tato."}, {"text_idx": "#000003", "text": "\"Batalo kontrau\u0306 korupto\" sepfoje estis la plej atentata fokuso en la enketoj pri la du sesioj dum la pasintaj 16 jaroj, kaj c\u0302i-jare g\u0302i refoje okupis la unuan lokon en la fokusaj vortoj."}, {"text_idx": "#000004", "text": "Krome, lau\u0306 homoj el 16 provincoj kaj municipoj de C\u0302inio, kiuj estis enketitaj surstrate, \"batalo kontrau\u0306 korupto en bazaj lokoj\" estas vaste atentata, kaj multaj retumantoj opinias, ke korupto en bazaj lokoj havas pli grandan influon al popola vivo."}, {"text_idx": "#000005", "text": "40% de la retumantoj atentas socian asekuron por sole vivantaj maljunuloj"}, {"text_idx": "#000006", "text": "Dum multaj jaroj \"socia asekuro\" estis vaste atentata temo dum la du sesioj. En la c\u0302i-foja enketado, 40% de la retumantoj opinias, ke mankas al sole vivantaj maljunuloj socia asekuro."}, {"text_idx": "#000007", "text": "Lau\u0306 multaj retumantoj, malgrau\u0306 disvolvado de servindustrio por maljunuloj, restas ankau\u0306 problemoj, kiel nesufic\u0302o de provizado de servekipaj\u0302oj, alta kosto kaj malbona kvalito de maljunulejoj. Krome kiel perfektigi prioritatan asekuron kaj profesian flegadon al grandag\u0302uloj, kiuj ne povas memzorgi, estas malfacila problemo, kaj postulas senprokrastan solvon."}, {"text_idx": "#000008", "text": "Batalo kontrau\u0306 korupto, socia asekuro kaj medicina reformo estis fokusoj atentataj dum la lastaj du jaroj, kaj c\u0302i-jare eduka reformo aperis en la unuaj tri lokoj de la listo de vortoj plej atentataj."}, {"text_idx": "#000009", "text": "Pri reformo de sistemo pri enirekzameno de universitatoj, c\u0302irkau\u0306 30 procentoj da retumantoj opinias, ke la afero, kiu postulas urg\u0302an solvon, estas, ke malsamaj regionoj havas malsamajn ekzamenojn en akcepto de novaj studentoj, kaj 24% de la enketitoj esperas perfektigi politikojn pri enirekzameno de superaj lernejoj ekster hejmloko."}, {"text_idx": "#000011", "text": "C\u0302i-jaro estas la 40-a datreveno de reformo kaj pordmalfermo. C\u0302inaj retumantoj havas proprajn spertojn pri s\u0302ang\u0302oj de C\u0302inio en la pasintaj 40 jaroj. Lau\u0306 ili, kiel antau\u0306enigi \"sistemecon, unuecon kaj kooperecon de reformo\" estas afero, kiu postulas solvon, por profundigi reformon kaj pligrandigi pordmalfermon."}, {"text_idx": "#000012", "text": "Krome ankau\u0306 \"prosperigo de la kamparo\" farig\u0302is fokuso vaste diskutata de retumantoj. 40 procentoj de la retumantoj konstatis, ke en konstruado de la kamparo estas kelkaj problemoj kiuj postulas senprokrastan solvon, ekzemple, malforta kapablo de estroj de vilag\u0302aj komitatoj, neperfektaj infrastrukturoj kaj malbonaj sanitaraj kondic\u0302oj. Pli ol 30% de la retumantoj opinias, ke kunordigita antau\u0306enpus\u0302o kun urbanizado kaj tuteca planado estas grava metodo por prosperigi la kamparon. Krom tio, kiel disvolvi grandskalan, bonkvalitan kaj altefikan agrikulturon estas la temo plej zorgata de retumantoj."}]